
PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË BASHKISË BAJRAM CURRI, TË QARKUT TË KUKËSIT
 
Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave 
 
 VENDOSI: 
 
1. Miratimin e listës paraprake të pronave të paluajtshme publike shtetërore, që transferohen në pronësi ose në përdorim të bashkisë Bajram Curri, të qarkut të Kukësit, sipas lidhjes nr.1, e cila i bashkëlidhet këtij vendimi. 
Lista paraprake, sipas kërkesave të këshillit të kësaj bashkie, është pjesë e listës së inventarit të pronave të paluajtshme publike shtetërore, që janë brenda juridiksionit territorial dhe administrativ të bashkisë Bajram Curri, të qarkut të Kukësit, miratuar me vendimin nr.12, datë 13.1.2006 të Këshillit të Ministrave “Për miratimin e listës së inventarit të pronave të paluajtshme shtetërore në bashkinë Bajram Curri, të qarkut të Kukësit”. 
2. Ngarkohen Ministria e Brendshme dhe bashkia Bajram Curri për zbatimin e këtij vendimi.
Ky vendim hyn në fuqi pas botimit në Fletoren Zyrtare. 
 
KRYEMINISTRI 
Sali Berisha

Bashkia Bajram Curri 								Lidhja nr.1

	Numrat rendorë të
pronave në listën e
inventarit
	Fusha e përdorimit të pronës
	Lloji i
transferimit

	1
	 Prona që përdoren për ushtrimin e funksioneve në fushën administrative.
	
Në pronësi

	14-19,21
	Prona që përdoren për realizimin e programeve arsimore (pasuria me nr.21 është në katin përdhe të një pallati pesëkatësh).
	

Në pronësi

	38-51,53,54
	Prona që përdoren në fushën e strehimit dhe të mbrojtjes civile.
	
Në pronësi

	56,57
	Prona që përdoren për shërbime sociale.
	Në pronësi

	58-67
	Prona që përdoren për realizimin e veprimtarive social-kulturore e sportive.
	
Në pronësi

	68-69
	Varreza publike
	Në pronësi

	81-82
	Prona që përdoren për realizimin e funksioneve në shëndetin publik.
	
Në pronësi

	22,23,84-91,92-95,100
	Infrastrukturë (sheshe, rrugë vendore, lulishte dhe shërbime publike)
	
Në pronësi

	99
	Troje të lira dhe hapësira publike të pazëna ndërmjet ndërtesave ose objekteve të çdo lloji
	
Në përdorim

	104
	Prona që përdoren për ushtrimin e funksioneve në fushën e zhvillimit ekonomik.
	
Në pronësi

	125-128
	Prona që përdoren për ushtrimin e funksioneve në fushën e bujqësisë dhe të ushqimit (toka produktive).
	
Në përdorim

	129,130
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive).
	
Në pronësi



